Diari Oficial de la Generalitat Valenciana


Sumari del DOGV 7589, del 10-08-2015 (2015/6961)

Notificació de la sentència dictada en el procediment ordinari número 138/2014.
-------------------------------------------------------------------------------

### Dades del document

Número de DOGV
:   7589

Data del DOGV
:   10-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6961


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 138/2014. [2015/6961]  
En este procediment ordinari, seguit a instàncies de Carmen Andreu Andreu contra Elevaciones Urbanas del Mediterráneo, s'ha dictat la sentència que, literalment, és com seguix:  
  
«Jutgessa que la dicta: Lourdes Noverques Martínez.  
Lloc: Castelló de la Plana.  
Data: 11 de juliol 2014.  
Castelló de la Plana, 11 de juliol de 2014.  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, ha vist les presents actuacions de juí ordinari, seguides davant d'este Jutjat amb el número 1208 de l'any 2012, a instància de Carmen Andreu Andreu, representada per la procuradora María Castellano García i assistida de la lletrada María Francisca Conde Montesinos, contra la mercantil Elevaciones Urbanas del Mediterráneo, SL, en situació processal de rebel·lia.  
Dispositiva  
Estime íntegrament la demanda interposada per la procuradora María Castellano García, en nom i representació de Carmen Andreu Andreu, contra la mercantil Elevaciones Urbanas del Mediterráneo, SL, en situació processal de rebel·lia, i dispose el següent:  
  
1. La resolució de ple dret del contracte de cessió de solar a canvi d'obra subscrit, en data 26 d'octubre de 2007, entre Carmen Andreu Andreu i la mercantil Elevaciones Urbanas del Mediterráneo, SL, per aplicació de la clàusula resolutòria pactada.  
2. La recuperació per la demandant de la plena propietat i possessió dels immobles objecte del contracte de permuta, lliure de qualsevol tipus de càrregues i arrendaments, fent seues totes les obres i construccions que hi haguera, després d'haver-se segregat de la finca número 7605, a la qual es va agrupar per mitjà d'una escriptura pública de data 14 de novembre de 2007, autoritzada pel notari de Castelló de la Plana Carlos Millán de Diego (protocol número 3657).  
3. La condemna de la mercantil Elevaciones Urbanas del Mediterráneo, SL, a pagar a l'actora les quantitats següents:  
a) La de dèsset mil sis-cents euros (17.600 ?) en concepte de l'Impost sobre el Valor Afegit que estava subjecta la transmissió a favor de l'actora de les unitats d'obra a entregar al seu dia i que va ser satisfeta per la demandant en l'acte de la firma de l'escriptura pública, quantitat que s'incrementarà amb l'interés legal incrementat en dos punts a comptar des de la data de la present resolució judicial i fins a fer-ne el pagament complet, i  
b) La de dos-cents quaranta mil euros (240.000 ?) en concepte d'indemnització de danys i perjuís pactada en l'estipulació quinta del contracte de cessió per al cas d'incompliment, per part de la mercantil demandada, de les obligacions assumides, quantitat que s'incrementarà amb l'interés legal incrementat en dos punts a comptar des de la data de la present resolució judicial i fins a fer-ne el pagament complet.  
  
4. La condemna de la mercantil demandada a atorgar, juntament amb la demandant i en el termini d'un mes, la corresponent escriptura pública de restitució de les titularitats primitives, i tots els gastos de la resolució són a compte de la demandada, i  
5. La nul·litat de ple dret del contracte privat de 15 de juliol de 2008, subscrit entre les hui litigants.  
Les costes causades en la tramitació del present procediment aniran a càrrec de la mercantil demandada.  
Notifiqueu esta sentència a les parts i feu-los saber que s'hi pot interposar un recurs d'apel·lació que, si és el cas, haurà d'interposar-se davant d'este mateix jutjat dins dels 20 dies següents a aquell en què la present siga notificada (art. 458 LEC).  
Que es porte l'original al llibre de sentències.  
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme. Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.»  
I atés que el demandat, Elevaciones Urbanas del Mediterráneo, SL, es troba en parador desconegut, expedisc este edicte a fi que li valga de notificació en forma deguda.  
  
Castelló de la Plana, 11 de juliol de 2014.- La secretària judicial: Soledad Juan Ruiz.